**Casa de toleranță a poeziei**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când nu te iubesc te înșel cu poezia

dintr-o ură a mea pe neputința

de a te iubi când vreau,

dintr-o ură a mea pe neputința poeziei

de a mă iubi când vreau

și de a rezista ispitei chemării

gândurilor altor poeți.

Te înșel cu poezia neprotejat

că poate o las gravidă și rămâne cu mine,

dar m-am umplut de sculament

de la Stănescu, Eminescu și alți Escu

iar acum am o mâncărime de rime în scrot

că nu știu cu ce copertă mai groasă

de carte să mă scarpin să-mi treacă.

Îmi doresc să rup himenul unei poezii

și să joc cearșaful pătat de cerneală

la Bellu pe aleea scriitorilor.